ནུབ་གླིང་དུ་གནས་སྡོད་བོད་མི་དང་བོད་དོན་རྒྱབ་སྐྱོར་གནང་མཁན་ཚོས་རང་ཉིད་གཏན་སྡོད་བྱེད་སའི་རང་དབང་རྒྱལ་ཁབ་ནང་བོད་ནང་རང་ལུས་མེ་བསྲེགས་ཀྱིས་རྒྱ་གཞུང་ལ་ངོ་རྒོལ་གནང་བཞིན་པ་དེར་གདུང་སེམས་མཉམ་སྐྱེད་དང༌།རྒྱ་ནག་གཞུང་གིས་བོད་ནང་དྲག་གནོན་བྱེད་པར་མཚམས་འཇོགའགྲོ་བ་མིའི་ཐོབ་ཐང་དང་རང་དབང་སྤྲོད་དགོས་པའི་འབོད་སྐུལ་སོགས་རྒྱ་ནག་གཞུང་ལ་ངོ་རྒོལ་གཞི་རྒྱ་ཆེན་པོ་ཞིག་བྱས་ཡོད་པ་རེད།སྤྱི་ལོ་༢༠༡༡ཟླ་༡༠ཚེས་༡༩ཉིན་འདི་ག་ཨ་རིའི་རྒྱལ་ས་ཝ་ཞིན་ཊོན་དུ་ཡོད་པའི་རྒྱ་ནག་གཞུང་ཚབ་མདུན་དུ་བོད་མི་དང་བོད་དོན་རྒྱབ་སྐྱོར་བ་མང་པོ་འདུ་འཛོམས་ཀྱིས་རྒྱ་གཞུང་ལ་ངོ་རྒོལ་སྐད་འབོད་བྱས་པ་དང་ཆབས་ཅིག་བོད་ནང་རང་ལུས་མེར་བསྲེགས་གནང་མཁན་ཚོར་བསྔོ་བ་དང་སྨོན་ལམ་རྒྱ་ཆེར་གསུངས།དེ་བཞིན་དབྱིན་ཇིའི་རྒྱལ་ས་ལོན་ཊོན་དང་ཧཕ་རན་སིའི་རྒྱལ་ས་ཕ་རི་སི།བྷེལ་རྗེམ་གྱི་རྒྱལ་ས་སྤར་སིལ།ཨོ་སི་ཊི་ལི་ཡའི་གྲོང་ཁྱེར་སིན་སྒྲིན་ནིའི་སོགས་རྒྱལ་ཁབ་མང་པོའི་ནང་རྒྱ་གཞུང་ལ་ངོ་རྒོལ་ཤུགས་ཆེར་བྱས་འདུགཟླ་༡༡ཚེས་༢ཉིན་བྱང་ཨ་རིའི་བོད་ཀྱི་གཞོན་ནུ་ལྷན་ཚོགས་ཀྱིས་བཀོད་སྒྲིག་འོག༼འབར་བཞིན་པའི་བོད།འཛམ་གླིང་འགུལ་སྐྱོད་ཀྱི་སྐད་འབོད།༽ཅེས་པ་ཞིག་ཨ་རིའི་རྒྱལ་ས་ཝ་ཞིན་ཊོན་གྱི་རྒྱ་ནག་གཞུང་ཚབ་མདུན་དུ་འགོ་འཛུགས་བྱས་པ་དང༌།ཞི་རྒོལ་འདིར་ཨ་རིའི་མངའ་སྡེ་མང་པོ་ཞིག་ནས་བོད་མི་དང་བོད་དོན་རྒྱབ་སྐྱོར་བ་མང་པོ་མཉམ་ཞུགས་གནང་ཡོད་ལ།སྐབས་དེར་བོད་ཀྱི་གཞོན་ནུ་ལྷན་ཚོགས་ཀྱི་གསལ་བསྒྲགས་ནང་རྒྱ་ནག་གིས་བཙན་གནོན་འོག་བོད་མི་རྣམས་དཀའ་སྡུག་ཚད་མེད་མྱངས་པ་དང༌།འདས་པའི་ཟླ་ཁ་ཤས་ནང་བོད་མིས་རང་སྲོག་བློས་བཏང་གིས་ངོ་རྒོལ་གནང་ཡོད།འདིར་ང་ཚོས་བཙན་བྱོལ་ནང་ཁོ་ཚོར་མྱ་ངན་གུས་འདུད་དང༌།བོད་རང་དབང་འཐབ་རྩོད་ཆེད་རྒྱ་གཞུང་ལ་ངོ་རྒོལ་སྐད་འབོད་ཀྱིས་འཛམ་གླིང་མི་མང་ལ་བོད་ནང་གི་ཛ་དྲག་གནས་སྟངས་དེ་ཤེས་རྟོགས་ཐུབ་ཆེད་འཛམ་གླིང་འགུལ་སྐྱོད་ཀྱི་སྐད་འབོད་བྱེད་བཞིན་ཡོད་ཅེས་འཁོད་འདུགདེ་ནས་གོམ་བགྲོད་པ་རྣམས་ཀྱིས་སྐད་འབོད་གནང་བཞིན་རྒྱ་ནག་གཞུང་ཚབ་མདུན་ནས་འགོ་འཛུགས་ཀྱིས་ཕོ་བྲང་དཀར་པོའི་བར་གོམ་བགྲོད་བྱས་ཡོད་པ་རེད།